**สุภาษิตคำโคลง**

**พระเทวทัตสำแดงฤทธิ์ให้อชาตสัตตุราชกุมารเลื่อนใส**

**เพื่อให้รับเป็นโยมอุปัฏฐาก**

 **กุศลกรรมบถ๑**นี้ สิบประการ

 แห่งพระผู้ทรงญาณ กล่าวไว้

 บัญญัติวจนะสาร โศลกธรรม ท่านเฮย

 ผู้ประพฤติอย่าให้ ผิดพร้องคลองธรรม

 ระลึกถึงซึ่งพุทธา นุสติ

 ทั้งพระธรรมสมาธิ ท่านด้วย

 พระอัญญาโกณฑัญริ แรกเริ่ม ก่อนเฮย

 ตราบถึง**สังฆสมุติ๒**ฉ้วย ซี้ช่องทางสวรรค์

 ศีลาห้าแปดสิบ ประการมี

 ศีล**สังฆวิรตินทรีย์๓** นับร้อย

 ตามพุทธประเพณี บัญญัติ

 ระลึกไว้วันอย่าน้อย ค่ำเช้านอนคนึง

 **ศีลานุสติ๔**นี้ คือศีล

 รักษาเป็นอาจิณ เท่านี้

 ศีลห้ามั่นอย่าหมิ่น ตรองตรึก

 เอาเป็นอาชาพาลี้- ลาศเบื้องเมืองสวรรค์

๑ ประกอบด้วย กายสุจริต ๓ วจีสุจริต ๔ มโนสุจริต ๓

๒ สมมติสงฆ์

๓ ข้อห้ามประพฤติปฏิบัติของสงฆ์เกี่ยวกับการสำรวมระวังกาย คือ ๒๒๗

 ของพระภิกษุ

๔ ระลึกถึงศีลที่ตนรักษา เป็นองค์ธรรมข้อหนึ่งในอนุสติ ๑๐